สวัสดีค่ะ ดิฉันอายุ21ปี เพิ่งเคยมีอาการของเลือดกำเดาไหล เลิอดไหลไม่มาก แต่พอหยุดก็คือเหมือนมีน้ำมูก พอสั่งน้ำมูกก็เป็นมูกเลือดค่ะ ก่อนหน้าที่มีการได้มีอาการออกกำลังและนอนห้องแอร์ติดต่อกัน3วันค่ะ ไม่ทราบว่าเกี่ยวไหมคะ อาการเกิดขึ้นตอนเช้าแต่ตอนนี้ก็คือเหมือนเป็นหวัดพอสั่งน้ำมูกก็จะเป็นมูกเลือด
สวัสดีค่ะ การมีเลือดออกมาทางจมูกอาจมีสาเหตุจาก-เลือดกำเดาไหลจากมีเส้นเลือดฝอยในจมูกแตก เกิดจากการแคะ การไอจามแรงๆ หรือมีความดันสูงในเลือด-มีการติดเชื้อในโพรงจมูก-มีเนื้องอกในโพรงจมูก-มีภาวะเลือดออกง่ายผิดปกติ เช่นเกล็ดเลือดต่ำ หรือโปรตีนในการแข็งตัวของเลือดต่ำกว่าปกติ ทำให้มีเลือดออกได้ง่าย จึงมีอาเจียนเป็นเลือดร่วมด้วยหากมีการสั่งจมูกหรือน้ำมูกแรงๆอาจทำให้เส้นเลือดฝอยแตกจนมีเลือดออกมาได้ควรการงดการสั่งน้ำมูกแรงๆ หากมีอาการให้บีบจมูกและก้มหน้าไว้ 10-15 นาที ใช้ผ้าเย็นประคบที่สันจมูกได้แนะนำว่าถ้าเลือดกำเดายังไหลบ่อยๆ และมีปริมาณเลือดมากผิดปกติควรกไปพบแพทย์เพื่อตรวจเพิ่มเติม แพทย์อาจตรวจดูภายในจมูกว่ามีการติดเชื้อหรือมีก้อนที่ทำให้เลือดออกหรือไม่ วัดความดัน เจาะเลือดดูระดับเกล็ดเลือดและโปรตีนในเลือดเพื่อหาสาเหตุ